**Ұйымдастырылған ашық оқу қызметінің конспектісі**

**Кіші топ (2-3жас)**

**Білім беру саласы:** Таным

**Бөлімі:** Жаратылыстану

**Тақырыбы:** Көңілді қыс

**Мақсаты:** Балаларды қыстың тән белгілерімен таныстыру.

**Міндеттері:**1. Қыс мезгілі, қысқы ойындар, қысқы табиғат жайлы білімдерін кеңейту.

2. Тақырып бойынша балалардың белсенді сөздік қорларын байыту, суретке қарап, оның мазмұнына қатысты сұрақтарға жауап беру, танымдық қасиеттерін, қолдың ұсақ моторикасын дамыту.

3. Табиғатқа, қоршаған ортаға деген сүйіспеншіліктерін арттыру, достыққа тәрбиелеу.

**Қолданған әдіс-тәсіл**: әңгімелесу, түсіндіру, көрсету, сұрақ-жауап, ғажайып сәт, сергіту сәті, ойын

**Көрнекілік**: мазмұнды суреттер, қар, ойынға қажетті заттар

**Алдын-ала жүргізілген жұмыс**: серуендегі бақылау, көркем әдебиет оқу, дидактикалық материалдар, кітаптан иллюстрациялар қарау.

**Билингвальдік компонент**: қыс- зима, қар- снег.

**Барысы**: - Балалар, мен сендерге өлең жолдарын оқып бергім келіп тұр:

Шанамен зырғып желетін

Коньки, шаңғы тебетін.

Аққала жасап ойнайтын,

Қай мезгіл деп ойлайсыңдар, балалар? (Қыс мезгілі)

- Жарайсыңдар. Балалар, терезенің алдына келіп қараңдаршы, жерде не жатыр? (қар жатыр), үйлердің шатырында, ағаштардың бұтақтарында ше? (барлығында қар жатыр). ( Астаумен (поднос) қарды әкеп көрсету, ұстап көру)

- Қане барлығымыз қарды қолмен ұстап көрейік (балалар қарды қолмен ұстап көреді)

- Қар қандай, жылы ма, суық па, балалар? (суық)

- Қардың түсі қандай? (аппақ)

- Балалар, қардың өзі көптеген ұлпа қарлардан тұрады, естеріңде ме,серуенде қарастырып едік қой. Біздің топқа да осындай ұлпа қарлар ұшып келіпті. Ендеше осы ұлпа қарлармен ойын ойнайық.

**Ойын «Ұлпа қарлар».** Шарты: Ұлпа қарлардың үлкені мен кішісін ажыратып, көлеміне қарай жинау.

- Балалар мына суреттерге қараңдаршы, қыс мезгілінде ауа-райы қандай болады? (суық болады, боран соғаы, аяз болады)

- Ал, адамдар қалай киінген? (адамдар жылы киінеді, сыртқы киімдерді атайды)

- Балалар қандай ойындар ойнап жатыр? (қар лақтырып, шана, шаңғы теуіп жатыр, аққала соғып жасап жатыр)

- Балалар неге қолғап киген? (қолға қолғап кимесе, қолдары тоңады)

- Балалар, қыста ауа таза болады,сондықтан да сендер ауырмай, денсаулықтарың мықты болу үшін таза ауада ойнауларың керек. Ойын арқылы денелерің шынығады.

**Ғажайып сәт**: Аққала келеді

Аққала: Сәлеметсіздер ме, балалар! Сәлеметсізбе аққала. Сендер мен жайлы айтып жатқандарыңды естіп сендермен бірге жаттығу жасап, ойын ойнайын деп келдім. Дала өте суық мен тоңып бара жатырмын, бірге денемізді қыздырып жаттығу жасайық.

Әрине аққала. Қане бәріміз аққаламен жаттығу жасап бойымызды сергітейік.

**Сергіту сәті**: Қолымыз тонған кезде не істейміз?

Қолымызға қолғап киеміз, сарт-сұрт, сарт-сұрт,

Шапалақты соғамыз.

Аяғымыз тонғанда не істейміз?

Аяғымызға етік киеміз, топ-топ, топ-топ,

Топылдатып билейміз.

Денеміз тонған кезде не істейміз?

Жылы тонды киеміз, зыр-зыр, зыр-зыр,

Шанаменен зырлаймыз.

Аққала: Балалар, сендер көпсіңдер, ал мен болсам жалғызбын, көңілім түсіп барады, менің де сендердей достарым көп болса ғой?!

**«Аққала құрастыру»**

- Балалар, аққаланың көңілін көтеріп, көмек көрсетейік, яғни аққалаға көп достар құрастырып берейік.

Аққала бөліктерінің пішіндері қандай? (дөңгелек) Мұрнының пішіні қандай? (үшбұрыш) Басындағы шелегі қандай? (шаршы).

Құрастыру жолы мен тәсілін түсіндіру. Жұмыс барысында әуен қосу.

Балалар құрастырған жұмыстарын Аққалаға сыйлайды.

Аққала: - Жарайсыңдар балалар, өте ақылды, өнерлі екенсіңдер, рахмет сендерге! Топтарың ыстық екен, мен жылы жерде көп тұра алмаймын, еріп бара жатырған сияқтымын. Еріп кетпей тұрғанда қайтайын.

- Жарайды, аққала. Оқу қызметі аяқталған соң біз сізге ойнауға барамыз. Сау болыңыз! Балалар қоштасады.

**Қорытындылау. Мадақтау**.

«